《赠羽林将军（一作江上逢王将军）》
唐代·李郢

虬须憔悴羽林郎，曾入甘泉侍武皇。雕没夜云知御苑，

马随仙仗识天香。五湖归去孤舟月，六国平来两鬓霜。

唯有桓伊江上笛，卧吹三弄送残阳。

作者简介：李郢，字楚望，长安人。大中十年，第进士，官终侍御史。诗作多写景状物，风格以老练沉郁为主。代表作有《南池》、《阳羡春歌》、《茶山贡焙歌》、《园居》、《中元夜》、《晚泊松江驿》、《七夕》、《江亭晚望》、《孔雀》、《画鼓》、《晓井》等，其中以《南池》流传最广。